title: Deċiżjoni tal-Kunsill tat- 22 ta’ April 2013 dwar il-ħatra tal-membru li jirrappreżenta lill-Kunsill fil-Kumitat Konsultattiv Ewropew tal-Istatistika

text:
               4.5.2013

               MT

               Il-Ġurnal Uffiċjali tal-Unjoni Ewropea

               C 127/1

         DEĊIŻJONI TAL-KUNSILL
   tat-22 ta’ April 2013
   dwar il-ħatra tal-membru li jirrappreżenta lill-Kunsill fil-Kumitat Konsultattiv Ewropew tal-Istatistika
   2013/C 127/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra d-Deċiżjoni Nru 234/2008/KE tal-Parlament Ewropew u tal-Kunsill tal-11 ta' Marzu 2008 li tistabbilixxi l-Kumitat Konsultattiv Ewropew tal-Istatistika (1),
   Wara li kkunsidra r-Rakkomandazzjoni tal-Kumitat Ekonomiku u Finanzjarju tal-25 Marzu 2013,
   Billi:

               (1)

               Is-Sinjura Maria Lucilia SALEMA E CARVALHO rriżenjat mill-Kumitat Konsultattiv Ewropew tal-Istatistika minn membru maħtur direttament li jirrappreżenta lill-Kunsill.

               (2)

               Fid-dawl tar-riżenja, il-Kunsill iddeċieda li jaħtar lis-Sur Maurizio VICHI bħala l-membru li jirrappreżenta lill-Kunsill fil-Kumitat Konsultattiv tal-Istatistika,

         ADOTTA DIN ID-DEĊIŻJONI:
   Artikolu 1
   Is-Sur Maurizio VICHI huwa b'dan maħtur bħala l-membru li jirrappreżenta lill-Kunsill fil-Kumitat Konsultattiv Ewropew tal-Istatistika.
   Artikolu 2
   Din id-Deċiżjoni għandha tidħol fis-seħħ fl-1 ta' April 2013.

      Magħmul fil-Lussemburgu, it-22 ta’ April 2013.

            Għall-Kunsill

            Il-President

         E. GILMORE

      (1)  ĠU L 73, 15.3.2008, p.13.


title: It-twaqqif, is-setgħat, l-għamla numerika u l-mandat tal-Kumitat Speċjali dwar il-Kriżi Finanzjarja, Ekonomika u Soċjali Deċiżjoni tal-Parlament Ewropew tas- 7 ta' Ottubru 2009 dwar it-twaqqif, is-setgħat, l-għamla numerika u l-mandat tal-Kumitat Speċjali dwar il-Kriżi Finanzjarja, Ekonomika u Soċjali

text:
               26.8.2010

               MT

               Il-Ġurnal Uffiċjali tal-Unjoni Ewropea

               CE 230/11

         L-Erbgħa, 7 ta' Ottubru 2009It-twaqqif, is-setgħat, l-għamla numerika u l-mandat tal-Kumitat Speċjali dwar il-Kriżi Finanzjarja, Ekonomika u Soċjali
   P7_TA(2009)0025
   Deċiżjoni tal-Parlament Ewropew tas-7 ta' Ottubru 2009 dwar it-twaqqif, is-setgħat, l-għamla numerika u l-mandat tal-Kumitat Speċjali dwar il-Kriżi Finanzjarja, Ekonomika u Soċjali
   2010/C 230 E/03

      Il-Parlament Ewropew,

   wara li kkunsidra d-deċiżjoni tal-Konferenza tal-Presidenti tas-17 ta' Settembru 2009 li tipproponi t-twaqqif ta' kumitat speċjali dwar il-kriżi finanzjarja, ekonomika u soċjali li tiddefinixxi s-setgħat, l-għamla numerika u l-mandat tiegħu,
   wara li kkunsidra l-Artikolu 184 tar-Regoli ta' Proċedura tiegħu,

               1.

               Jiddeċiedi li jwaqqaf kumitat speċjali għall-kriżi finanzjarja, ekonomika u soċjali, li jkollu s-setgħat li ġejjin:

                           a)

                           janalizza u jevalwa l-livell tal-kriżi finanzjarja, ekonomika u soċjali, l-impatt tagħha fuq l-Unjoni u l-Istati Membri tagħha, kif ukoll l-istat tal-governanza dinjija, jipproponi miżuri adattati għall-bini mill-ġdid ta' swieq finanzjarji stabbli u sodi għal perjodu twil ta' żmien sabiex ikunu jistgħu jsostnu t-tkabbir sostenibbli, il-koeżjoni soċjali u l-impjiegi fil-livelli kollha, u sabiex jipprovdi evalwazzjoni tal-effett ta' dawn il-miżuri u l-ispejjeż tan-nuqqas ta' azzjoni;

                           b)

                           janalizza u jevalwa l-implimentazzjoni attwali ta' leġiżlazzjoni tal-Komunità fl-oqsma kollha kkonċernati u l-koordinazzjoni tal-miżuri meħuda mill-Istati Membri sabiex jappoġġjaw it-tkabbir kwalitattiv sostenibbli u l-investiment għal perjodu twil ta' żmien, bil-għan li jiġi miġġieled il-qagħad u jiġu indirizzati l-isfidi demografiċi u klimatiċi, filwaqt li jkun irrispettat il-prinċipju tas-sussidjarjetà;

                           c)

                           għal dan il-għan, jistabbilixxi l-kuntatti meħtieġa u jorganizza seduti ta' smigħ mal-istituzzjonijiet tal-Unjoni Ewropea, mal-istituzzjonijiet u l-fora nazzjonali, Ewropej u internazzjonali, mal-parlamenti u mal-gvernijiet nazzjonali tal-Istati Membri u ta' pajjiżi terzi, u mar-rappreżentanti tal-komunità xjentifika, tan-negozji u tas-soċjetà ċivili, inklużi l-imsieħba soċjali, f'kollaborazzjoni mill-qrib mal-kumitati permanenti;

               2.

               Jiddeċiedi li, mingħajr ħsara għas-setgħat tal-kumitati permanenti tal-Parlament Ewropew responsabbli mill-adozzjoni, mill-monitoraġġ u mill-implimentazzjoni tal-leġiżlazzjoni tal-Komunità relevanti għal dan il-qasam, il-kumitat speċjali jista' jagħmel rakkomandazzjonijiet rigward il-miżuri u l-inizjattivi li għandhom jittieħdu, b'kollaborazzjoni mill-qrib mal-kumitati permanenti;

               3.

               Jiddeċiedi li l-kumitat speċjali għandu jkun magħmul minn 45 membru;

               4.

               Iddeċieda li t-tul tal-mandat tal-kumitat speċjali għandu jkun ta' 12-il xahar li jibda mit-8 ta' Ottubru 2009, liema perjodu jista' jiġi estiż; jiddeċiedi li l-kumitat speċjali għandu jippreżenta lill-Parlament rapport ta' nofs il-mandat u rapport aħħari, li għandhom ikun fihom rakkomandazzjonijet dwar il-miżuri jew l-inizjattivi li għandhom jittieħdu.


title: Id-Deċiżjoni tal-Kunsill tal-21 ta' Novembru 1988 li għandha x'taqsam mal-konklużjoni tar-raba' Protokoll Miżjud mal-Ftehim bejn il-Komunità Ekonomika Ewropea u l-Istat ta' l-Iżrael

text:
Avviż Legali Importanti

|

31988D0596

Official Journal L 327 , 30/11/1988 P. 0035 - 0035 Finnish special edition: Chapter 11 Volume 14 P. 0168  Swedish special edition: Chapter 11 Volume 14 P. 0168

		Id-Deċiżjoni tal-Kunsilltal-21 ta' Novembru 1988li għandha x'taqsam mal-konklużjoni tar-raba' Protokoll Miżjud mal-Ftehim bejn il-Komunità Ekonomika Ewropea u l-Istat ta' l-Iżrael(88/596/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu,Wara li kkunsidra r-rakkomandazzjoni mill-Kummissjoni [1],Wara li kkunsidra l-opinjoni tal-Parlament Ewropew [2],Billi r-raba’ Protokoll Miżjud mal-ftehim bejn il-Komunità Ekonomika Ewropea u l-Istat ta' Iżrael [3], iffirmat f'Brussel fil-11 ta' Mejju 1975, għandu jkun approvat,ADOTTA DAN IR-REGOLAMENT:Artikolu 1Ir-raba’ Protokoll Miżjud mal-Ftehim bejn il-Komunità Ekonomika Ewropea u l-Istat ta' l-Iżrael hu hawnhekk approvat f'isem il-Komunità.It-test tal-Protokoll hu anness ma’ din id-Deċiżjoni.Artikolu 2Il-President tal-Kunsill għandu jagħti n-notifikazzjoni prevvista fl-Artikolu 8 ta' dan il-Protokoll [4]Artikolu 3Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussell, fil-21 ta' Novembru 1988.F'isem il-KunsillIl-PresidentTh. Pangalos[1] ĠU C 104, tal-21.4.1987, pġ. 8.[2] ĠU C 290, ta' l-14.11.1988.[3] ĠU L 136, tat-28.5.1975, pġ. 3.[4] Ara pġ. 56 ta' dan il-Ġurnal Uffiċjali.--------------------------------------------------


title: Deċiżjoni tal-Kunsill (UE) 2016/776 tad-29 ta' April 2016 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook u tal-Protokoll ta' Implimentazzjoni tiegħu

text:
               20.5.2016

               MT

               Il-Ġurnal Uffiċjali tal-Unjoni Ewropea

               L 131/1

         DEĊIŻJONI TAL-KUNSILL (UE) 2016/776
   tad-29 ta' April 2016
   dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook u tal-Protokoll ta' Implimentazzjoni tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43 flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni u l-Gvern tal-Gżejjer Cook innegozjaw Ftehim ta' Sħubija dwar is-Sajd Sostenibbli (“il-Ftehim”) kif ukoll Protokoll ta' Implimentazzjoni tiegħu (“il-Protokoll”), biex il-bastimenti tal-Unjoni jingħataw opportunitajiet tas-sajd fl-ilmijiet li tagħhom il-Gżejjer Cook għandhom id-drittijiet ta' sovranità jew il-ġuriżdizzjoni fejn jidħol is-sajd.

               (2)

               In-negozjati ntemmew b'suċċess u l-Ftehim u l-Protokoll ġew inizjalati fil-21 ta' Ottubru 2015.

               (3)

               L-Artikolu 16 tal-Ftehim u l-Artikolu 12 tal-Protokoll jipprovdu għall-applikazzjoni provviżorja tal-Ftehim u tal-Protokoll mid-data tal-firma tagħhom.

               (4)

               Il-Ftehim u l-Protokoll għandhom jiġu ffirmati, u applikati provviżorjament, sa meta jitlestew il-proċeduri neċessarji għall-konklużjoni tagħhom.

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni Ewropea, tal-Ftehim ta' Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook u tal-Protokoll ta' Implimentazzjoni tiegħu, b'dan qed jiġi awtorizzat, suġġett għall-konklużjoni tal-imsemmi Ftehim u Protokoll.
   It-testi tal-Ftehim u tal-Protokoll huma mehmużin ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim u l-Protokoll f'isem l-Unjoni.
   Artikolu 3
   Il-Ftehim u l-Protokoll għandhom japplikaw fuq bażi provviżorja mid-data tal-iffirmar tagħhom, sa meta jitlestew il-proċeduri neċessarji għall-konklużjoni tagħhom. (1)

   Artikolu 4
   Din id-Deċiżjoni għandha tidħol fis-seħħ fi-data tal-adozzjoni tagħha.

      Magħmul fi Brussell, id-29 ta' April 2016.

            Għall-Kunsill

            Il-President

         A.G. KOENDERS

      (1)  Id-data tal-applikazzjoni provviżorja tal-Ftehim u tal-Protokoll ser tiġi ppubblikata f'Il-Ġurnal uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill tat-22 ta' Novembru 1999 li tikkonċerna l-parteċipazzjoni tal-Komunità fl-Osservatorju Awdjoviżiv Ewropew

text:
Avviż Legali Importanti

|

31999D0784

Official Journal L 307 , 02/12/1999 P. 0061 - 0061

		Id-Deċiżjoni tal-Kunsilltat-22 ta' Novembru 1999li tikkonċerna l-parteċipazzjoni tal-Komunità fl-Osservatorju Awdjoviżiv Ewropew(1999/784/KE)IL-KUNSILL TA' L-UNJONI EWROPEA,Wara li kkunsidra t-Trattat li jisstabbilixxi l-Komunità Ewropea, u partikolarment l-Artikolu 157(3) tiegħu,Wara li kkunsidraw il-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi:(1) Ir-Riżoluzzjoni (97) 4, adottata mill-Kumitat tal-Ministri tal-Kunsill Ewropew fl-20 ta' Marzu 1997 ikkonfermat il-kontinwazzjoni ta' l-Osservatorju Awdjoviżiv Ewropew inizjalment stabbilit bir-Riżoluzzjoni (92) 70 adottata mill-Kumitat tal-Ministri fil-15 ta' Diċembru 1992;(2) L-Istati Membri kollha huma membri ta' l-Osservatorju Awdjoviżiv Ewropew; ir-rappreżentazzjoni tal-Komunià fir-relazzjonijiet tagħha ma' l-Osservatorju Awdjoviżiv Ewropew mill-Kummissjoni ma taffetwawx ir-rappreżentazzjoni individwali diretta minnhom infushom ta' l-Istati Membri ta' l-Unjoni Ewropea;(3) Il-Kunsill adotta fis-26 ta' April 1999, Deċiżjoni li tistabbilixxi infrastruttura ta' l-informazzjoni tal-istatistika tal-Komunità li tirrigwardja l-industrija u s-swieq tas-setturi Awdjoviżivi u dawk relatati magħhom [4];(4) Huwa għalhekk meħtieġ li tkun assigurata l-komplimentarjità bejn ix-xogħol mibdi mill-insemmija Deċiżjoni tal-Kunsill u l-Osservatorju Awdjoviżiv Ewropew;(5) L-Osservatorju Awdjoviżiv Ewropew jikkontribwixxi għat-tisħieħ tal-kompetittività ta' l-industria Awdjoviżiva tal-Komunità, notevolment għat-tittjib tat-trasferiment ta' l-informazzjoni lejn l-industria, partikolarment l-impriżi ta' daqs żgħir u medju, u li jħeġġeġ stampa aktar ċara tas-suq,IDDEĊIEDA KIF ĠEJ:Artikolu 1Il-Komunità għandha tkun membru ta' l-Osservatorju Awdjoviżiv Ewropew.Artikolu 2Il-Kummissjoni għandha tirrappreżenta lill-Komunità fir-relazzjonijiet tagħha ma l-Osservatorju.Artikolu 3L-appropprazzjonijiet meħtieġa għall-kontribuzzjoni finanzjarja tal-Komunità lejn l-estimi operattivi ta' l-Osservatorju għandhom ikunu awtorizzati mill-Awtorità tal-Burget b'konformità mal-perspettiva finanzjarja li tkun fis-seħħ.Artikolu 4Qabel it-tmiem tat-tielet sena li ssegwi s-sena ta' l-adozzjoni ta' din id-Deċiżjoni, kif ukoll ma l-iskadenza ta' din id-Deċiżjoni, il-Kummissjoni għandha tippreżenta lejn il-Parlament Ewropew, lejn il-Kunsill u lejn il-Kumitat Ekonomiku u Soċjali, rapport dwar l-implementazzjoni tagħha.Artikolu 5Din id-Deċiżjoni għandha tkun applikabbli sa l-aħħar jum ta' l-aħħar xhar tal-ħames sena li ssegwi is-sena ta' l-adozzjoni tagħha.Magħmula fi Brussel, fit-22 ta' Novembru 1999.Għall-KunsillIl-PresidentK. Hemilä[1] ĠU C 110, tal-21.4.1999, p. 14.[2] L-Opinjoni mogħtija fit-28 ta' Ottubru 1999 (għadha mhix pubblikata fil-Ġurnal Uffiċjali).[3] L-Opinjoni mogħtija fit-22 ta' Settembru 1999 (għadha mhix pubblikata fil-Ġurnal Uffiċjali).[4] ĠU L 117, tal-5.5.1999, p. 39.--------------------------------------------------


title: Deċiżjoni tal-Kunsill 2014/829/PESK tal- 25 ta' Novembru 2014 li temenda d-Deċiżjoni 2010/413/PESK dwar miżuri restrittivi kontra l-Iran

text:
               25.11.2014

               MT

               Il-Ġurnal Uffiċjali tal-Unjoni Ewropea

               L 338/1

         DEĊIŻJONI TAL-KUNSILL 2014/829/PESK
   tal-25 ta' Novembru 2014
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK (1) dwar miżuri restrittivi kontra l-Iran.

               (2)

               Fl-24 ta' Novembru 2013, iċ-Ċina, Franza. il-Ġermanja, il-Federazzjoni Russa, ir-Renju Unit u l-Istati Uniti, appoġġati mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, laħqu ftehim mal-Iran dwar Pjan ta' Azzjoni Konġunt li jistabbilixxi approċċ għall-kisba ta' soluzzjoni komprensiva fit-tul tal-kwistjoni nukleari Iranjana. Ġie miftiehem li l-proċess li jwassal għal din is-soluzzjoni komprensiva għandu jinkludi, bħala l-ewwel pass, miżuri inizjali maqbula b'mod reċiproku li għandhom jittieħdu miż-żewġ naħat għal perijodu ta' sitt xhur u rinnovabbli b'kunsens reċiproku.

               (3)

               Bħala parti minn dan l-ewwel pass, l-Iran iwettaq għadd ta' miżuri volontarji kif speċifikat fil-Pjan ta' Azzjoni Konġunt. Bħala kumpens għal dan, jitwettqu għadd ta' miżuri volontarji li jinkludu, għall-Unjoni, is-sospensjoni tal-miżuri restrittivi li jirrigwardaw il-projbizzjoni fuq il-forniment tal-assigurazzjoni u l-assigurazzjoni mill-ġdid u t-trasport għaż-żejt mhux maħdum Iranjan, il-projbizzjoni fuq l-importazzjoni, ix-xiri jew it-trasport ta' prodotti petrokimiċi Iranjani u fuq il-forniment ta' servizzi relatati u l-projbizzjoni fuq il-kummerċ fid-deheb u metalli prezzjużi mal-Gvern tal-Iran, il-korpi pubbliċi tiegħu u l-Bank Ċentrali tal-Iran, jew persuni u entitajiet li jaġixxu f'isimhom. Is-sospensjoni ta' dawn il-miżuri restrittivi għandha durata ta' sitt xhur u matul dan il-perijodu l-kuntratti rilevanti għandhom jiġu eżegwiti.

               (4)

               Barra minn hekk, il-Pjan ta' Azzjoni Konġunt jipprevedi wkoll iż-żieda b'għaxar darbiet tal-limiti stabbiliti ta' awtorizzazzjoni b'rabta mat-trasferimenti ta' fondi lill-Iran u minn għandu.

               (5)

               Fl-20 ta' Jannar 2014, il-Kunsill adotta d-Deċiżjoni 2014/21/PESK (2) li temenda d-Deċiżjoni 2010/413/PESK sabiex jiġu implimentati d-dispożizzjonijiet li jikkonċernaw il-miżuri restrittivi tal-Unjoni li jinsabu fil-Pjan ta' Azzjoni Konġunt.

               (6)

               Fid-19 ta' Lulju 2014, iċ-Ċina, Franza, il-Ġermanja, il-Federazzjoni Russa, ir-Renju Unit u l-Istati Uniti, appoġġati mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, ftehmu mal-Iran biex tiġi estiża l-implimentazzjoni tal-miżuri tal-Pjan ta' Azzjoni Konġunt sal-24 ta' Novembru 2014.

               (7)

               Fil-21 ta' Lulju 2014, il-Kunsill adotta d-Deċiżjoni 2014/480/PESK (3) li temenda d-Deċiżjoni 2010/413/PESK sabiex jiġu estiżi d-dispożizzjonijiet li jikkonċernaw il-miżuri restrittivi tal-Unjoni li jinsabu fil-Pjan ta' Azzjoni Konġunt.

               (8)

               Fl-24 ta' Novembru 2014, iċ-Ċina, Franza, il-Ġermanja, il-Federazzjoni Russa, ir-Renju Unit u l-Istati Uniti, appoġġati mill-koordinatur u n-negozjatur tal-UE għall-grupp E3/UE+3 fin-negozjati nukleari mal-Iran, qablu mal-Iran sabiex tiġi estiża l-implimentazzjoni tal-miżuri tal-Pjan ta' Azzjoni Konġunt sat-30 ta' Ġunju 2015.

               (9)

               Is-sospensjoni tal-miżuri restrittivi tal-Unjoni speċifikati fil-Pjan ta' Azzjoni Konġunt għandha għalhekk tiġi estiża sat-30 ta' Ġunju 2015. Il-kuntratti rilevanti għandhom jiġu eżegwiti sa dik id-data.

               (10)

               Id-Deċiżjoni 2010/413/PESK għandha għalhekk tiġi emendata kif adatt,

         ADOTTA DIN ID-DEĊIŻJONI:
   Artikolu 1
   L-Artikolu 26a tad-Deċiżjoni 2010/413/PESK huwa sostitwit b'dan li ġej:

      “Artikolu 26a
      1.   Il-projbizzjoni stipulata fl-Artikolu 3a(1) għandha tiġi sospiża sat-30 ta' Ġunju 2015 sa fejn tirrigwarda t-trasport taż-żejt mhux maħdum Iranjan.
      2.   Il-projbizzjoni stipulata fl-Artikolu 3a(2) għandha tiġi sospiża sat-30 ta' Ġunju 2015 sa fejn tirrigwarda l-forniment tal-assigurazzjoni u r-riassigurazzjoni, relatati mal-importazzjoni, ix-xiri, jew it-trasport taż-żejt mhux maħdum Iranjan.
      3.   Il-projbizzjoni stipulata fl-Artikolu 3b għandha tiġi sospiża sat-30 ta' Ġunju 2015.
      4.   Il-projbizzjoni stipulata fl-Artikolu 4c għandha tiġi sospiża sat-30 ta' Ġunju 2015 sa fejn tirrigwarda d-deheb u l-metalli prezzjużi.
      5.   L-Artikolu 10(3)(a), (b) u (c) huwa sostitwit bil-punti li ġejjin sat-30 ta' Ġunju 2015:

                  ‘(a)

                  trasferimenti dovuti għal transazzjonijiet fir-rigward ta' oġġetti tal-ikel, il-kura tas-saħħa, it-tagħmir mediku, jew għal finijiet agrikoli jew umanitarji ta' inqas minn EUR 1 000 000, kif ukoll trasferimenti fir-rigward ta' rimessi personali, ta' inqas minn EUR 400 000, għandhom jitwettqu mingħajr ebda awtorizzazzjoni minn qabel. It-trasferiment għandu jiġi nnotifikat lill-awtorità kompetenti tal-Istat Membru kkonċernat jekk ikun ta' aktar minn EUR 10 000;

                  (b)

                  trasferimenti dovuti għal transazzjonijiet fir-rigward ta' oġġetti tal-ikel, il-kura tas-saħħa, it-tagħmir mediku, jew għal finijiet agrikoli jew umanitarji ta' aktar minn EUR 1 000 000, kif ukoll trasferimenti fir-rigward ta' rimessi personali, ta' aktar minn EUR 400 000, għandu jkollhom l-awtorizzazzjoni minn qabel mill-awtorità kompetenti tal-Istat Membru kkonċernat. L-Istat Membru rilevanti għandu jinforma lill-Istati Membri l-oħra dwar kwalunkwe awtorizzazzjoni mogħtija;

                  (c)

                  kwalunkwe trasferiment ieħor ta' aktar minn EUR 100 000 għandu jkollu l-awtorizzazzjoni minn qabel mill-awtorità kompetenti tal-Istat Membru kkonċernat. L-Istat Membru rilevanti għandu jinforma lill-Istati Membri l-oħra dwar kwalunkwe awtorizzazzjoni mogħtija.’

            .6.   L-Artikolu 10(4)(b) u (c) huwa sostitwit bil-punti li ġejjin sat-30 ta' Ġunju 2015:

                  ‘(b)

                  kwalunkwe trasferiment ieħor ta' inqas minn EUR 400 000 għandu jitwettaq mingħajr ebda awtorizzazzjoni minn qabel. It-trasferiment għandu jiġi nnotifikat lill-awtorità kompetenti tal-Istat Membru kkonċernat jekk ikun ta' aktar minn EUR 10 000;

                  (c)

                  kwalunkwe trasferiment ieħor ta' aktar minn EUR 400 000 għandu jkollu l-awtorizzazzjoni minn qabel mill-awtorità kompetenti tal-Istat Membru kkonċernat. L-awtorizzazzjoni għandha titqies li tkun mogħtija fi żmien erba' ġimgħat dment li l-awtorità kompetenti tal-Istat Membru kkonċernat ma tkunx oġġezzjonat f'dak il-perijodu ta' żmien. L-Istat Membru rilevanti għandu jinforma lill-Istati Membri l-oħra dwar kwalunkwe awtorizzazzjoni miċħuda.’

            .7.   Il-projbizzjonijiet stipulati fl-Artikolu 18b għandhom jiġu sospiżi sat-30 ta' Ġunju 2015.
      8.   Il-projbizzjonijiet stipulati fl-Artikolu 20(1)(b) u (c) u fl-Artikolu 20(2) fir-rigward tal-Ministeru taż-Żejt, elenkati fl-Anness II, għandhom jiġu sospiżi sat-30 ta' Ġunju 2015, sa fejn ikun neċessarju għall-eżekuzzjoni, sat-30 ta' Ġunju 2015, ta' kuntratti għall-importazzjoni jew ix-xiri ta' prodotti petrokimiċi Iranjani.”

   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmula fi Brussell, il-25 ta' Novembru 2014.

            Għall-Kunsill

            Il-President

         S. GOZI

      (1)  ĠU L 195, 27.7.2010, p. 39.

      (2)  Deċiżjoni tal-Kunsill 2014/21/PESK tal-20 ta' Jannar 2014 li temenda d-Deċiżjoni tal-Kunsill 2010/413/PESK dwar miżuri restrittivi kontra l-Iran (ĠU L 15, 20.1.2014, p. 22).

      (3)  Deċiżjoni tal-Kunsill 2014/480/PESK tal-21 ta' Lulju 2014 li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 215, 21.7.2014, p. 4).


title: Deċiżjoni tal-Kunsill tal-11 ta’ Mejju 2017 li taħtar tnax-il membru tal-Bord ta’ Tmexxija tal-Aġenzija Ewropea għas-Sustanzi Kimiċi

text:
               18.5.2017

               MT

               Il-Ġurnal Uffiċjali tal-Unjoni Ewropea

               C 155/1

         DEĊIŻJONI TAL-KUNSILL
   tal-11 ta’ Mejju 2017
   li taħtar tnax-il membru tal-Bord ta’ Tmexxija tal-Aġenzija Ewropea għas-Sustanzi Kimiċi
   (2017/C 155/01)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (1), u b’mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jistipula li l-Kunsill għandu jaħtar rappreżentant wieħed minn kull Stat Membru bħala membru tal-Bord ta’ Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”).

               (2)

               Il-membri tal-Bord ta’ Tmexxija għandhom jinħatru abbażi tal-esperjenza u l-kompetenza esperta rilevanti tagħhom fl-oqsma tas-sigurtà kimika jew ir-regolamentazzjoni ta’ sustanzi kimiċi, u abbażi li fost il-membri tal-bord hemm disponibbli l-kompetenza esperta rilevanti fl-oqsma ta’ affarijiet ġenerali, finanzjarji u legali.

               (3)

               It-tul ta’ żmien tal-mandat huwa ta’ erba’ snin u jista’ jiġġedded darba.

               (4)

               B’Deċiżjoni tas-7 ta’ Ġunju 2007 (2) il-Kunsill ħatar 27 Membru tal-Bord ta’ Tmexxija tal-Aġenzija Ewropea għas-Sustanzi Kimiċi.

               (5)

               Il-Membri attwali tal-Bord ta’ Tmexxija nnominati mir-Repubblika Ċeka, l-Irlanda, Spanja, Franza, l-Italja, il-Lussemburgu, l-Ungerija, in-Netherlands, l-Awstrija, is-Slovenja, il-Finlandja u l-Iżvezja, inħatru kollha għal perijodi li jispiċċaw fil-31 ta’ Mejju 2017.

               (6)

               Il-Kunsill irċieva nominazzjonijiet mill-Istati Membri kkonċernati kollha,

         ADOTTA DIN ID-DEĊIŻJONI:
   Artikolu 1
   Il-persuni segwenti għandhom jinħatru Membri tal-Bord ta’ Tmexxija għat-tieni mandat li jtul mill-1 ta’ Ġunju 2017 sal-31 ta’ Mejju 2021 (isem, nazzjonalità, data tat-twelid):

               —

               Is-Sinjura Sharon McGUINNESS, Irlandiża, 13 ta’ Lulju 1965,

               —

               Is-Sur Paul RASQUE, Lussemburgiż, 8 ta’ Lulju 1981,

               —

               Is-Sinjura Krisztina BIRÓ, Ungeriża, 5 ta’ April 1971,

               —

               Is-Sur Hans Albert MEIJER, Netherlandiż, 19 ta’ Settembru 1964.

         Artikolu 2
   Il-persuni segwenti għandhom jinħatru Membri tal-Bord ta’ Tmexxija għall-ewwel mandat li jtul mill-1 ta’ Ġunju 2017 sal-31 ta’ Mejju 2021 (isem, nazzjonalità, data tat-twelid):

               —

               Is-Sinjura Taťjana KOLESNIKOVÁ, Ċeka, 24 ta’ Novembru 1969,

               —

               Is-Sur Óscar Valentín GONZÁLEZ SÁNCHEZ, Spanjol, 8 ta’ Marzu 1972,

               —

               Is-Sinjura Marie-Laure METAYER, Franċiża, 6 ta’ April 1968,

               —

               Is-Sinjura Francesca GIANNOTTI, Taljana, 20 ta’ Diċembru 1971,

               —

               Is-Sur Paul KRAJNIK, Awstrijak, 20 ta’ Jannar 1964,

               —

               Is-Sur Alojz GRABNER, Sloven, 23 ta’ Lulju 1965,

               —

               Is-Sinjura Hanna Maria KORHONEN, Finlandiża, 8 ta’ Awwissu 1964,

               —

               Is-Sinjura Lisa Jenny Kristina ANFÄLT, Żvediża, 29 ta’ Jannar 1974.

         Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Mejju 2017.

            Għall-Kunsill

            Il-President

         R. GALDES

      (1)  Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

      (2)  Deċiżjoni tal-Kunsill tas-7 ta’ Ġunju 2007 li taħtar 27 membru tal-Bord ta’ Tmexxija tal-Aġenzija Ewropea għas-Sustanzi Kimiċi (ĠU C 134, 16.6.2007, p. 6).